Krzysztof Zanussi

Krzysztof Pius Zanussi (sündinud 17. juunil 1939 Varssavis) on poola filmirežissöör ja -produtsent. 

 Elukäik 
Krzysztof Zanussi sündis Varssavis Jerzy ja Wanda (sünninimi Niewiadomska) Zanussi ainsa lapsena. Tema isa, Itaalia päritolu Jerzy Zanussi, töötas ehitusinsenerina. Isa soovis, et pojast saaks arhitekt. 

Aastatel 1955–1959 õppis ta füüsikat Varssavi Ülikoolis ning 1959–1962 filosoofiat Jagiełło ülikoolis Krakówis, kuid kumbagi ei lõpetanud. Samal ajal hakkas tegema amatöörfilme. Tema varajased tööd äratasid kiiresti kriitikute tähelepanu – üheteistkümnest filmist koguni üheksa pälvis auhindu. Näiteks 1958. aastal valminud "Tramwaj do nieba", mille ta tegi koos Wincenty Ronisziga, võitis Grand Prix’ üliõpilaste harrastusfilmide festivalil. 

Aastal 1962 astus ta Łódźi Filmikooli, mille lõpetas 1966. aastal. Tema diplomitööna valminud film "Smierc prowincjala" ("Provintsisurm", 1966) võitis auhindu 1967. aasta Veneetsia, Mannheimi, Valladolidi ja Moskva filmifestivalidel.

17. aprillil 1992 nimetati Krzysztof Zanussi filmikunsti professoriks filmirežii alal.

Krzysztof Zanussi oli aastatel 1980–2019 Poola filmistuudio Tor (poola keeles Studio Filmowe Tor) direktor, mis on tootnud muuhulgas kõik Krzysztof Kieślowski filmid aastast 1976. 

Ta on professor Euroopa Filmikoolis Šveitsis, kus ta juhendab ka suviseid filmialaseid töötubasid. Lisaks õpetab ta Krzysztof Kieślowski Filmikoolis Katowices.

Krzysztof Zanussi mängis iseennast Krzysztof Kieślowski 1979. aasta filmis "Amatöör".

Ta oli 1981. aastal Veneetsia filmifestivali žüriis.

Zanussit on nimetatud "Poola filmikunsti paavstiks intellektuaalses korsetis".

 Tunnustus 
 1981 – David di Donatello auhind
 1999 – Poola Taassünni orden
 2000 – Moskva rahvusvahelise filmifestivali peaauhind Kuldne Püha Jüri
 2006 – Ordinas Už nuopelnus Lietuvai
 2009 – Vürst Jaroslav Targa V järgu orden
 2012 – Ordre des Arts et des Lettres komandör
 2018 – East–West. Golden Arch
 2022 – PÖFFi elutööpreemia

 Filmograafia 
 Aasta  Originaalpealkiri  Eestikeelne pealkiri  Auhinnad  Märkused1969  "Struktura kryształu"  "Kristalli struktuur"   1970  "Życie rodzinne"  "Pereelu"   1972  "Iluminacja"  "Illuminatsioon"  Kuldne Leopard  1974  "Bilans kwartalny"  "Kvartali bilanss"    "Morderstwo w Catamount"  "Mõrv Catamountis"   1976  "Barwy ochronne"  "Kaitsevärvid"   1978  "Spirala"  "Spiraal"   1980  "Kontrakt"  "Kontrakt"    "Constans"  "Konstant"  Cannes'i filmifestivali žürii eriauhind 1981  "Z dalekiego kraju"  "Kaugelt maalt"  1982  "Imperatyw"  "Imperatiiv"  1984  "Rok spokojnego słońca"  "Rahuliku päikese aasta"  Kuldlõvi 1985  "Paradygmat"  "Paradigma"  1988  "Gdzieśkolwiek jest, jeśliś jest..."  "Mis iganes, kus sa oled, kui sa oled..."  1989  "Stan posiadania"  "Omandamisseisund"  1990  "Życie za życie, Maksymilian Kolbe"  "Elu elu eest, Maksymilian Kolbe"  1992  "Dotknięcie rękj"  "Käte puudutus"  1995  "Cwał"  "Galopp"  1997  "Brat naszego Boga"  "Meie Jumala vend"  2000  "Życie jako śmiertelna choroba przenoszona drogą płciową"  "Elu kui surmatoov haigus, mis levib sugulisel teel"  2002  "Suplement"  "Täiendusaine"  2005  "Persona non grata"  "Persona non grata"  2007  "Il sole nero"  "Must päike"  2008  "Serce na dłoni"  "Süda peopesal"  2013  "Rewizyta"  "Vastasvisiit"  2014  "Venice 70: Future Reloaded"     "Obce cialo"  "Võõrkeha"   2018  "Eter"  "Eeter"  2022  "Liczba doskonala"  "Ideaalne number"  

 Viited 

 Välislingid 

 "Filmikanal:10. Poola filmirežissöör Krzysztof Zanussi" ETV saade, 16. august 1987

Kategooria:Poola filmilavastajad
Kategooria:Sündinud 1939